[{"text_idx": "#000001", "text": "Ydy\u2019ch gweithlu chi mor gyfartal o ran rhywedd a allai fod? Os na, gallech fod yn colli allan ar lawer o\u2019r manteision sy\u2019n gysylltiedig a\u0302 gwella cydraddoldeb rhywedd yn y gweithle, a bydd rhai o\u2019r rhain yn llai amlwg nag eraill. Yn ogystal a\u0302 manteisio ar y ddawn fenywaidd bosib sydd efallai\u2019n ddigyffwrdd yn eich busnes, gall cwmni\u0308au sy\u2019n dangos arferion cyfartal a theg ar draws eu sefydliad wella ysbryd ac ymrwymiad gweithwyr yn sylweddol, ac nid yn unig mae hyn yn cael effaith gadarnhaol ar ddiwylliant y sefydliad ac ymagweddau ymhlith y gweithlu, ond gall hefyd fod yn atyniad mawr i gwsmeriaid a rhanddeiliaid eraill. Gallai mwy o hyblygrwydd i ddynion a menywod yn y gweithle hefyd ddod a\u0302 buddion o ran gwella ansawdd a chynhyrchiant."}, {"text_idx": "#000003", "text": "Hybu a chefnogi amrywiaeth yn y gweithle a gwerthfawrogi pawb yn y sefydliad fel unigolion."}, {"text_idx": "#000005", "text": "Hyrwyddo straeon am fenywod llwyddiannus y busnes, ni waeth eu gradd neu lefel eu swydd"}, {"text_idx": "#000007", "text": "Adolygu data am y gweithlu a recriwtio\u2019n rheolaidd er mwyn galluogi\u2019r cwmni i nodi unrhyw ardaloedd o anghydraddoldeb rhywedd a allai fod yn destun pryder a chymryd camau cadarnhaol"}, {"text_idx": "#000008", "text": "Ymgysylltu ag ysgolion a cholegau er mwyn mynd i\u2019r afael ag ystrydebau rhywedd yn gynnar ac atgyfnerthu niwtraledd rhywedd y rolau"}, {"text_idx": "#000011", "text": "Os ydych chi\u2019n meddwl y gallech chi elwa o\u2019r gefnogaeth sydd ar gael drwy raglen Gwell Swyddi, Gwell Dyfodol, cysylltwch a\u0302\u2019r ti\u0302m drwy ffonio 01792 284450 neu e-bostio info@betterjobsbetterfutures.wales."}]